2026. gada Latvijas čempionāts šahā

**2026. gada Latvijas šaha čempionāts** — Latvijas šaha čempionāts vīriešiem un sievietēm.

## Atlases sacensības
Čempionāta izspēles sistēma, salīdzinot ar iepriekšējiem gadiem, tika izmainīta. Vīriešu čempionātā bija paredzēti daudzpakāpju atlases turnīri, kas ietvēra reģionālās atlases sacensības, astotdaļfinālu, ceturtdaļfinālu un pusfinālu. 
Vīriešu čempionāta pusfinālā varēja piedalīties:
# dalībnieki, kuri kvalificējušies no 2026. gada Latvijas šaha čempionāta ceturtdaļfināla vai arī no reģionālajiem atlases turnīriem;
# jebkurš Latvijas šahists, kuram ir piešķirts viens no šādiem tituliem – nacionālais meistars (NM), FIDE meistarkandidāte (WCM), FIDE meistarkandidāts (CM), FIDE meistare (WFM), FIDE meistars (FM), FIDE starptautiskā meistare (WIM), FIDE starptautiskais meistars (IM), FIDE lielmeistare (WGM), FIDE lielmeistars (GM);
# 2026. gada Latvijas jauniešu šaha čempionāta uzvarētāji vecuma grupās U18, G18, U16, G16, U14, G14 un U12;
# 2025. gada Latvijas amatieru šaha čempionāta 1.–3. vietu ieguvēji;
# Latvijas Šaha federāciju pārstāvoši šahisti, kuru FIDE klasiskā šaha reitings uz 2026. gada 1. janvāri ir bijis vismaz 2000, neatkarīgi no vecuma, dzimuma vai dzīvesvietas.
Vīriešu čempionāta fināls pirmo reizi kopš 2006. gada bija paredzēts kā riņķa turnīrs. Finālā bija paredzēti 10 dalībnieki, no kuriem pieci kvalificējas automātiski ar augstāko vidējo FIDE klasiskā šaha reitingu (aprēķinātu ar precizitāti līdz divām zīmēm aiz komata) laika periodā no 2025. gada 1. aprīļa līdz 2026. gada 1. martam (12 reitingu aprēķina mēneši), ar nosacījumu, ka minētajā periodā nospēlētas vismaz 30 klasiskā šaha partijas, bet pārējie pieci kvalificējas no čempionāta pusfināla.

### Latvijas vīriešu čempionāta astotdaļfināls
No 16. līdz 18. janvārim Rīgā viesnīcas *Wellton Riverside SPA Hotel* konferenču zālē *Marstalu Hall* (Mārstaļu ielā 32, 1. stāvs) notika Latvijas 2026. gada vīriešu čempionāta astotdaļfināla sacensības, kurā varēja piedalīties Latvijas Šaha federāciju pārstāvoši šahisti, kuriem ir piešķirts FIDE ID numurs, un kuru FIDE klasiskā šaha reitings uz 2026. gada 1. janvāri ir 1599 vai zemāks. Turnīrs risinājās 7 kārtās pēc Šveices sistēmas ar apdomas laika kontroli 30 minūtes visai partijai plus 30 sekundes par katru izdarīto gājienu. 46 dalībnieku konkurencē pirmo vietu ar 5½ punktiem dalīja uzreiz trīs dalībnieki, kuri pēc papildu rādītājiem tika sarindoti šādā secībā: Zahars Afanasjevs, Aksels Lukševics un Toms Birznieks. Pirmo 16 vietu ieguvēji kvalificējās čempionāta ceturtdaļfinālam.

### Latvijas vīriešu čempionāta ceturtdaļfināls
No 6. līdz 8. februārim Rīgā viesnīcas *Wellton Riverside SPA Hotel* konferenču zālē *Marstalu Hall* (Mārstaļu ielā 32, 1. stāvs) notika Latvijas 2026. gada vīriešu čempionāta ceturtdaļfināla sacensības, kurā varēja piedalīties Latvijas Šaha federāciju pārstāvoši šahisti, kuriem ir piešķirts FIDE ID numurs, un kuru FIDE klasiskā šaha reitings uz 2026. gada 1. janvāri ir no 1600 līdz 1999. Turnīrs risinājās 7 kārtās pēc Šveices sistēmas ar apdomas laika kontroli 30 minūtes visai partijai plus 30 sekundes par katru izdarīto gājienu. 51 dalībnieka konkurencē pirmo vietu ar 6 punktiem izcīnīja Jaroslavs Orlovskis. Otrais ar 5½ punktiem bija Maksims Līgotnis, bet trešo vietu ar 5 punktiem dalīja uzreiz seši dalībnieki, no kuriem labākais pēc papildu rādītājiem bija Marks Mucenieks. Pirmo 14 vietu ieguvēji nodrošināja sev vietu čempionāta pusfinālā.

### Reģionālie atlases turnīri
Atšķirībā no iepriekšējiem gadiem reģionālo atlases turnīru uzvarētāji neiekļuva Latvijas šaha čempionāta finālā.
No reģionāliem atlases turnīriem tiesības piedalīties Latvijas 2026. gada vīriešu čempionāta pusfinālā ieguva:
# 1.-4. vietu ieguvēji, ja turnīrā piedalījās 30 un vairāk dalībnieku;
# 1.-3. vietu ieguvēji, ja turnīrā piedalījās 20-29 dalībnieki;
# 1.-2. vietu ieguvēji, ja turnīrā piedalījās 11-19 dalībnieki;
# 1. vietas ieguvējs, ja turnīrā piedalījās mazāk par 11 dalībniekiem.

#### Vidzemes reģionālā atlase
No 27. februāra līdz 1. martam Siguldas pagasta Kultūras namā (Sigulda, Zinātnes iela 7B) notika Latvijas 2026. gada vīriešu čempionāta pusfināla Vidzemes reģionālās atlases sacensības, kurās piedalījās 16 Latvijas Šaha federāciju pārstāvoši šahisti, kuriem ir vismaz II sporta klase, un kuru FIDE klasiskā šaha reitings gada sākumā nepārsniedza 2000. Turnīrs, kuru rīkoja Siguldas šaha klubs, norisinājās 7 kārtās pēc Šveices sistēmas ar apdomas laika kontroli 40 minūtes visai partijai plus 15 sekundes par katru izdarīto gājienu. Pirmo vietu ar 5½ punktiem no 7 iespējamiem izcīnīja garkalnietis Ansis Kantāns. Otrajā vietā ar 5 punktiem ierindojās Rīgas meistarkandidāts Kārlis Gobleja. Abi šie šahisti iekļuva Latvijas vīriešu čempionāta pusfinālā.

#### Kurzemes reģionālā atlase
No 28. februāra līdz 1. martam Kuldīgas novada Sporta skolas šaha nodaļā (Kuldīga, Dzirnavu iela 13) notika Latvijas 2026. gada vīriešu čempionāta pusfināla Kurzemes reģionālās atlases sacensības, kurās piedalījās 16 Latvijas Šaha federāciju pārstāvoši šahisti. Turnīrs, kuru organizēja Kuldīgas novada Sporta skolas šaha nodaļa "Kuldīga", norisinājās 7 kārtās pēc Šveices sistēmas ar apdomas laika kontroli 30 minūtes visai partijai plus 30 sekundes par katru izdarīto gājienu. Pirmo vietu ar 6 punktiem no 7 iespējamiem izcīnīja kuldīdznieks Jānis Krūmiņš. Otrajā vietā ar 5½ punktiem ierindojās  ventspilnieks Gatis Putāns. Abi šie šahisti iekļuva Latvijas vīriešu čempionāta pusfinālā.

#### Zemgales reģionālā atlase
No 14. līdz 15. martam Tukumā (Kuldīgas ielā 74) notika Latvijas 2026. gada vīriešu čempionāta pusfināla Zemgales reģionālās atlases sacensības, kurās piedalījās 12 Latvijas Šaha federāciju pārstāvoši šahisti. Turnīrs, kuru organizēja biedrība "Tukuma šaha klubs", sadarbībā ar Tukuma novada pašvaldību un Latvijas Šaha federāciju, norisinājās 7 kārtās pēc Šveices sistēmas ar apdomas laika kontroli 40 minūtes visai partijai plus 15 sekundes par katru izdarīto gājienu. Pirmo vietu ar 6 punktiem no 7 iespējamiem izcīnīja Ģirts Kazmins. Otrajā vietā ar 5½ punktiem ierindojās Dmitrijs Lisovskis. Abi šie šahisti iekļuva Latvijas vīriešu čempionāta pusfinālā.

#### Latgales reģionālā atlase
No 20. marta līdz 22. martam Maltā (Sporta ielā 5) notika Latvijas 2026. gada vīriešu čempionāta pusfināla Latgales reģionālās atlases sacensības, kurās piedalījās 17 Latvijas Šaha federāciju pārstāvoši šahisti. Turnīrs, kuru organizēja Rēzeknes novada sporta skola un Latvijas Šaha federāciju, norisinājās 7 kārtās pēc Šveices sistēmas ar apdomas laika kontroli 30 minūtes visai partijai plus 30 sekundes par katru izdarīto gājienu. Pirmo vietu ar 6½ punktiem no 7 iespējamiem izcīnīja Dainis Viļums. Otrajā vietā ar 5½ punktiem ierindojās Martijs Krakops. Abi šie šahisti iekļuva Latvijas vīriešu čempionāta pusfinālā.

## Latvijas 2026. gada jauniešu čempionāta fināli
No 9. līdz 15. martam Rīgā, Transporta un sakaru institūta telpās (Lauvas ielā 2) 123 zēni un meitenes sešās vecuma grupās – no U8 līdz U18 sacentās Latvijas jauniešu šaha čempionātu finālos. Apdomas laiks visās vecuma grupās bija 90 minūtes visai partijai plus 30 sekundes par katru izdarīto gājienu.
* U8 turnīra uzvarētāji:
# Alberts Valainis — 9 punkti no 9 iespējamiem;
# Davids Beniosevs — 8 punkti;
# Grigorijs Smirnovs, Danils Ivanovs — abiem 6½ punkti.
* U10 turnīra uzvarētāji:
# Akims Jefimovs — 8 punkti no 9 iespējamiem;
# Artjoms Bakass — 6 punkti;
# Olivers Smilga — 6 punkti.
* U12 turnīra uzvarētāji:
# Sergejs Fiļipovs — 9 punkti no 9 iespējamiem;
# Maksimilians Bodaks — 7½ punkti;
# Vladislavs Grigorenko — 4½ punkti.
* U14 turnīra uzvarētāji: 
# Nikolajs Platonovs — 9 punkti no 9 iespējamiem;
# Jegors Andruševičs — 7 punkti;
# Krišjānis Lāzars — 6 punkti.
* U16 turnīra uzvarētāji:
# Reinis Valdats — 8½ punkti no 9 iespējamiem, un uzvara papildu mačā par 1. vietu ar 2½:1½;
# Emīls Šteiners — 8½ punkti;
# Romans Tolmačevs — 5½ punkti.
* U18 turnīra uzvarētāji:
# Georgijs Germanovs — 8½ punkti no 9 iespējamiem;
# Reinis Paikens — 7½ punkti;
# Renārs Mūzis — 6 punkti.
* G8 turnīra uzvarētājas:
# Anastasija Zubova — 8 punkti no 8 iespējamiem;
# Anna Ceļmalniece — 4½ punkti;
# Agnese Freiberga — 4 punkti.
* G10 turnīra uzvarētājas:
# Gabriela Šurunova — 9 punkti no 9 iespējamiem;
# Marija Jefimova — 7 punkti;
# Magdalina Platinska — 6½ punkti.
* G12 turnīra uzvarētājas:
# Tifanija Bella Jakabsone — 7½ punkti no 9 iespējamiem;
# Līva Mieriņa — 7½ punkti;
# Vilhelmīne Troņenkova — 5½ punkti.
* G14 turnīra uzvarētājas: 
# Milāna Gaiļevska — 8½ punkti no 10 iespējamiem;
# Aļona Tolmačeva — 7½ punkti;
# Keitija Lazdiņa — 6 punkti.
* G16 turnīra uzvarētājas:
# Naomi Maklakova — 7 punkti no 7 iespējamiem;
# Lauma Mieriņa — 6 punkti;
# Nadežda Demakina — 3½ punkti.
* G18 turnīra uzvarētājas:
# Melānija Luīze Jansone — 7½ punkti no 8 iespējamiem;
# Sofja Vasiļjeva — 6½ punkti;
# Marija Krasiļņikova — 3½ punkti.

## Atsauces

## Ārējās saites
*  2026. gada Latvijas vīriešu šaha čempionāta astotdaļfināls vietnē chess-results.com
*  2026. gada Latvijas vīriešu šaha čempionāta ceturtdaļfināls vietnē chess-results.com
*  2026. gada Latvijas vīriešu šaha čempionāta pusfināla Kurzemes reģionālā atlase vietnē chess-results.com
*  2026. gada Latvijas vīriešu šaha čempionāta pusfināla Vidzemes reģionālā atlase vietnē chess-results.com
*  2026. gada Latvijas vīriešu šaha čempionāta pusfināla Zemgales reģionālā atlase vietnē chess-results.com
*  2026. gada Latvijas vīriešu šaha čempionāta pusfināla Latgales reģionālā atlase vietnē chess-results.com
*  Latvijas jauniešu 2026. gada čempionāta fināls U8 zēnu grupā vietnē chess-results.com
*  Latvijas jauniešu 2026. gada čempionāta fināls U10 zēnu grupā vietnē chess-results.com
*  Latvijas jauniešu 2026. gada čempionāta fināls U12 zēnu grupā vietnē chess-results.com
*  Latvijas jauniešu 2026. gada čempionāta fināls U14 zēnu grupā vietnē chess-results.com
*  Latvijas jauniešu 2026. gada čempionāta fināls U16 zēnu grupā vietnē chess-results.com
*  Latvijas jauniešu 2026. gada čempionāta fināls U18 zēnu grupā vietnē chess-results.com
*  Latvijas jauniešu 2026. gada čempionāta fināls U8 meiteņu grupā vietnē chess-results.com
*  Latvijas jauniešu 2026. gada čempionāta fināls U10 meiteņu grupā vietnē chess-results.com
*  Latvijas jauniešu 2026. gada čempionāta fināls U12 meiteņu grupā vietnē chess-results.com
*  Latvijas jauniešu 2026. gada čempionāta fināls U14 meiteņu grupā vietnē chess-results.com
*  Latvijas jauniešu 2026. gada čempionāta fināls U16 meiteņu grupā vietnē chess-results.com
*  Latvijas jauniešu 2026. gada čempionāta fināls U18 meiteņu grupā vietnē chess-results.com